Paġna IL-KUNSILL TAL-UNJONI EWROPEA, Filwaqt li jaġixxi bħala l-awtorità bis-setgħa li taħtar il-Viċi Direttur tal-Europol, Wara li kkunsidra l-opinjoni tal-Bord ta' Amministrazzjoni, Wara li kkunsidra l-Pjan Pluriennali ta' Politika tal-Persunal tal-Europol għall-2014-2016 u b'mod partikolari t-Taqsimiet 2.2. u 6 tiegħu, Il-Bord ta' Amministrazzjoni ppreżenta lill-Kunsill lista ristretta ta' kandidati adatti għall-ħatra, flimkien mal-fajl sħiħ tal-applikazzjoni ta' kull wieħed mill-kandidati fil-lista ristretta, kif ukoll il-lista tal-kandidati eliġibbli kollha. Abbażi tal-informazzjoni rilevanti kollha pprovduta mill-Bord ta' Amministrazzjoni, il-Kunsill jixtieq jaħtar lill-applikant li, skont il-Kunsill, jissodisfa r-rekwiżiti kollha tal-pożizzjoni vakanti ta' Viċi Direttur, IDDEĊIEDA KIF ĠEJ: Is-Sur Luis DE EUSEBIO RAMOS hu b'dan maħtur Viċi Direttur tal-Europol mill-1 ta' Awwissu 2015 sal-31 ta' Lulju 2019 fil-grad AD 13, skala 1. Dan l-Att għandu jidħol fis-seħħ fil-jum tal-adozzjoni tiegħu. Magħmul fi Brussell, it-12 ta' Marzu 2015. Il-Kunsill tal-Unjoni Ewropea ddeċieda li l-persuni u l-entitajiet li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni 2014/145/PESK u fir-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna. Ir-raġunijiet għad-deżinjazzjoni ta' dawk il-persuni u l-entitajiet jidhru fl-entrati rilevanti f'dawk l-Annessi. Qed tinġibed l-attenzjoni tal-persuni u l-entitajiet ikkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness II għar-Regolament (UE) Nru 269/2014, sabiex jiksbu awtorizzazzjoni biex jużaw il-fondi ffriżati għal ħtiġijiet bażiċi jew ħlasijiet speċifiċi (ara l-Artikolu 4 tar-Regolament). Il-persuni u l-entitajiet kkonċernati jistgħu jressqu talba lill-Kunsill, qabel l-1 ta' Lulju 2015, flimkien ma' dokumentazzjoni ta' sostenn li d-deċiżjoni li jiġu inklużi fil-listi msemmija hawn fuq għandha tiġi kkunsidrata mill-ġdid, fl-indirizz li ġej: Qed tinġibed l-attenzjoni tal-persuni u l-entitajiet ikkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafi, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi skont ir-Regolament (UE) Nru 269/2014, kif implimentat bir-Regolament ta' Implimentazzjoni (UE) 2015/427. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali se tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Ir-rati modifikati huma indikati b'tipa grassa. L-attivitajiet kummerċjali tal-impriżi kkonċernati huma: Allianz Group joffri firxa komprensiva ta' assigurazzjoni u prodotti ta' ġestjoni ta' assi kif ukoll servizzi lil klijenti kemm privati kif ukoll korporattivi f'aktar minn 70 pajjiż, bl-akbar fost l-operazzjonijiet tagħha fl-Ewropa, AIMCo hija waħda mill-akbar u l-aktar manager ta' fond ta' investiment instituzzjonali diversifikat, li jinvesti globalment f'isem il-klijenti tagħha, il-bosta fondi tal-pensjonijiet, ta' dotazzjoni u tal-gvern fil-Provinċja ta' Alberta, Utilities of Awstralja Pty Ltd hija t-trustee għal Utilities Trust of Awstralja, li tinvesti globalment u li għandha portafoll ta' assi fl-Awstralja, ir-Renju Unit, l-Ewropa u l-Istati Uniti. L-investimenti ewlenin tagħha huma fl-enerġija, l-utilitajiet u t-trasport, Il-Poterbrook Group jispeċjalizza fil-forniment ta' kull tip ta' materjal ferrovjarju fuq ir-roti u tagħmir assoċjat lil kumpaniji Brittaniċi li joperaw fil-qasam tal-ġarr tal-passiġġieri bil-ferrovija u lil kumpaniji tal-ġarr tal-merkanzija. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7536 — Allianz/AIMCo/UTA/Porterbrook, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti għandhom jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7513 — AR Packaging Group/MWV European Tobacco and General Packaging Folding Carton Operations, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7546 — Apollo/Delta Lloyd, f'dan l-indirizz:
Extracted from C_088_2015.html